CELEX: 32017R0751
Language: hu
Date: 2017-03-16 00:00:00
Title: A Bizottság (EU) 2017/751 felhatalmazáson alapuló rendelete (2017. március 16.) az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendeletnek a tőzsdén kívüli származtatott ügyletekkel kereskedő bizonyos szerződő felekre vonatkozó elszámolási kötelezettségek teljesítési határidejének tekintetében történő módosításáról (EGT-vonatkozású szöveg. )

29.4.2017   
            
            
               HU
            
            
               Az Európai Unió Hivatalos Lapja
            
            
               L 113/15
            
         A BIZOTTSÁG (EU) 2017/751 FELHATALMAZÁSON ALAPULÓ RENDELETE
   (2017. március 16.)
   az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendeletnek a tőzsdén kívüli származtatott ügyletekkel kereskedő bizonyos szerződő felekre vonatkozó elszámolási kötelezettségek teljesítési határidejének tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               Az (EU) 2015/2205 (2), az (EU) 2016/592 (3) és az (EU) 2016/1178 (4) felhatalmazáson alapuló bizottsági rendelet a vonatkozó elszámolási kötelezettségek hatálybalépési időpontjának meghatározása céljából 4 kategóriába sorolja a szerződő feleket. A szerződő felek kategóriába sorolása jogi és operatív kapacitásuknak és a tőzsdén kívüli származtatott ügyletekkel kapcsolatos kereskedési tevékenységüknek megfelelően történt.
            
         
               (2)
            
            
               Az elszámolási kötelezettség időben történő és szabályszerű alkalmazásának biztosítása érdekében az említett különböző kategóriák tekintetében lépcsőzetes bevezetési időszakokat alkalmaztak.
            
         
               (3)
            
            
               A 3. kategóriába tartozó szerződő felek elszámolási kötelezettségeinek hatálybalépési időpontja figyelembe veszi, hogy az említett szerződő felek többsége csak úgy fér hozzá a központi szerződő fél szolgáltatásihoz, hogy klíringtag ügyfelévé vagy közvetett ügyfelévé válik.
            
         
               (4)
            
            
               A 3. kategóriába a tőzsdén kívüli származtatott ügyletekkel legalacsonyabb volumenben kereskedő szerződő felek tartoznak. A közelmúlt tapasztalatai alapján az e kategóriába tartozó szerződő felek jelentős nehézségekkel szembesülnek az említett származtatott ügyletekre vonatkozó elszámolásához szükséges megállapodások előkészítésében. Ennek oka a klíringszolgáltatásokhoz való hozzáférés mindkét lehetséges módjának – az ügyfélklíringnek és a közvetett ügyfélklíringnek – az összetettsége.
            
         
               (5)
            
            
               Először is, az ügyfélklíring-megállapodások esetében úgy tűnik, hogy a klíringtagok költségproblémák miatt nem igazán hajlandóak átfogóan kibővíteni ügyfélklíring-ajánlatukat. Ez még inkább igaz a tőzsdén kívüli ügyletekkel korlátozott volumenben kereskedő szerződő felek esetében. Emellett az ügyfélklíringre alkalmazandó tőkekövetelmények szabályozási kerete jelenleg módosítás alatt áll, ami olyan bizonytalanságot kelt, amely gátolja a különböző ügyfélklíring-ajánlatok klíringtagok általi kifejlesztését.
            
         
               (6)
            
            
               Másodszor, a közvetett ügyfélklíring esetében a szerződő felek az ajánlatok hiánya miatt jelenleg úgy sem tudnak hozzáférni a központi szerződő félhez, hogy egy klíringtag közvetett ügyfeleivé válnak.
            
         
               (7)
            
            
               E nehézségek figyelembevételével, valamint annak érdekében, hogy az említett szerződő felek további időt kapjanak a szükséges klíringmegállapodások véglegesítéséhez, indokolt, hogy a 3. kategóriába tartozó szerződő felek esetében el legyen halasztva az elszámolási kötelezettség hatálybalépésének napja. Mindazonáltal bizonyos, a csoporton belüli ügyletekkel kapcsolatban a kockázatkezelés csoporton belüli centralizálására irányuló ösztönzők figyelembevételére már sor került, ezért a hatálybalépési napok elhalasztásának nincs hatása ezekre az ösztönzőkre, sem az azonos csoportba tartozó szerződő felek között megkötött bizonyos tőzsdén kívüli származtatott ügyleteket érintő hatálybalépési napokra.
            
         
               (8)
            
            
               Az elszámolási megállapodások létrehozásából eredő pozitív következmények fényében, és annak érdekében, hogy ne kettőződjenek meg az elszámolási kötelezettség hatályába tartozó különböző eszközosztályok elszámolásának előkészítésével kapcsolatos erőfeszítések, indokolt összehangolni a 3. kategóriába tartozó szerződő felekre vonatkozó elszámolási kötelezettségek hatálybalépésének napját.
            
         
               (9)
            
            
               Az (EU) 2015/2205, az (EU) 2016/592 felhatalmazáson alapuló rendeletet és az (EU) 2016/1178 felhatalmazáson alapuló rendeletet ezért módosítani kell.
            
         
               (10)
            
            
               Ez a rendelet az Európai Értékpapírpiaci Hatóság (ESMA) által a Bizottságnak benyújtott szabályozástechnikai standardtervezeteken alapul.
            
         
               (11)
            
            
               Az ESMA nyilvános konzultációt folytatott az e rendelet alapját képező szabályozástechnikai standardtervezetekről, elemezte az ezekkel összefüggésben felmerülő, esetleges költségeket és hasznot, és kikérte az 1095/2010/EU európai parlamenti és tanácsi rendelet (5) 37. cikke alapján létrehozott Értékpapírpiaci Érdekképviseleti Csoport véleményét, és konzultált az Európai Rendszerkockázati Testülettel,
            
         ELFOGADTA EZT A RENDELETET:
   1. cikk
   Az (EU) 2015/2205 felhatalmazáson alapuló rendelet módosítása
   Az (EU) 2015/2205 felhatalmazáson alapuló rendelet 3. cikke (1) bekezdésének c) pontja helyébe a következő szöveg lép:
   
      
                  „c)
               
               
                  2019. június 21. a 3. kategóriába tartozó szerződő felek esetében;”.
               
            
   2. cikk
   Az (EU) 2016/592 felhatalmazáson alapuló rendelet módosítása
   Az (EU) 2016/592 felhatalmazáson alapuló rendelet 3. cikke (1) bekezdésének c) pontja helyébe a következő szöveg lép:
   
      
                  „c)
               
               
                  2019. június 21. a 3. kategóriába tartozó szerződő felek esetében;”.
               
            
   3. cikk
   Az (EU) 2016/1178 felhatalmazáson alapuló rendelet módosítása
   Az (EU) 2016/1178 felhatalmazáson alapuló rendelet 3. cikke (1) bekezdésének c) pontja helyébe a következő szöveg lép:
   
      
                  „c)
               
               
                  2019. június 21. a 3. kategóriába tartozó szerződő felek esetében;”.
               
            
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 201., 2012.7.27., 1. o.
   
   
      (2)  A Bizottság (EU) 2015/2205 felhatalmazáson alapuló rendelete (2015. augusztus 6.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 314., 2015.12.1., 13. o.).
   
      (3)  A Bizottság (EU) 2016/592 felhatalmazáson alapuló rendelete (2016. március 1.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 103., 2016.4.19., 5. o.).
   
      (4)  A Bizottság (EU) 2016/1178 felhatalmazáson alapuló rendelete (2016. június 10.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 195., 2016.7.20., 3. o.).
   
      (5)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).